Imtella' Diċembru 14, 2021 - Aġġornata 14 Ta' Diċembru, 2021 5:33pm Ritratti: Sean Cucciardi - TVM Filmat: Sean Cucciardi - TVM Raġel ta' 65 sena minn Tas-Sliema waqa' minn għoli ta' madwar sular f'sit ta' kostruzzjoni tard dalgħodu. Il-każ seħħ ftit qabel nofsinhar fi Triq Alfred Gauci f'San Ġiljan. Fuq il-post marru l-Pulizija u tim mediku minn Mater Dei, kif ukoll membri tal-Protezzjoni Ċivili, li kellhom jużaw tower ladder biex iniżżlu lir-raġel minħabba li l-binja hija għolja madwar 10 sulari. Huwa ttieħed l-isptar Mater Dei, fejn kien iċċertifikat li weġġa' gravi. Il-Pulizija qed tinvestiga.